CELEX: 62011CN0464
Language: hu
Date: 2011-09-07 00:00:00
Title: C-464/11. sz. ügy: A Tribunale di Palermo — Sezione Distaccata di Bagheria (Olaszország) által 2011. szeptember 7-én benyújtott előzetes döntéshozatal iránti kérelem — Paola Galioto kontra Maria Guccione és társai

19.11.2011   
            
            
               HU
            
            
               Az Európai Unió Hivatalos Lapja
            
            
               C 340/10
            
         A Tribunale di Palermo — Sezione Distaccata di Bagheria (Olaszország) által 2011. szeptember 7-én benyújtott előzetes döntéshozatal iránti kérelem — Paola Galioto kontra Maria Guccione és társai
   (C-464/11. sz. ügy)
   2011/C 340/18
   Az eljárás nyelve: olasz
   
      A kérdést előterjesztő bíróság
   
   Tribunale di Palermo — Sezione Distaccata di Bagheria
   
      Az alapeljárás felei
   
   
      Felperes: Paola Galioto
   
      Alperesek: Maria Guccione, Maria Piera Savona, Fabio Savona
   
      Az előzetes döntéshozatalra előterjesztett kérdések
   
   
               1.
            
            
               A 2008/52/EK irányelvnek (1) a közvetítő hatékonyságára és hozzáértésére vonatkozó 3. és 4. cikkét lehet-e akként értelmezni, mint amelyek azt írják elő, hogy a közvetítő rendelkezzen jogi szakértelemmel is, valamint hogy a közvetítőt a közvetítői testület vezetőjének a jogvita tárgyával összefüggő különös szakismeretek és szakmai tapasztalatok figyelembevételével kell-e megválasztania?
            
         
               2.
            
            
               A 2008/52/EK irányelv 1. cikkét lehet-e akként értelmezni, mint amely a közvetítő testületek illetékességére vonatkozó olyan kritériumokat ír elő, amelyeknek a jogviták alternatív rendezéséhez való hozzáférés elősegítésére és a jogviták egyezséggel történő rendezésének megkönnyítésére kell irányulniuk?
            
         
               3.
            
            
               A 2008/52/EK irányelvnek a közvetítés és a bírósági eljárás közötti kiegyensúlyozott kapcsolatra vonatkozó 1. cikkét, valamint a 2008/52/EK irányelv — a felek akaratának a közvetítési eljárás irányításában és az annak lezárására irányuló döntésben meglévő, teljes mértékben központi szerepére vonatkozó — 3. cikkének a) pontját, valamint (10) és (13) preambulumbekezdését lehet-e akként értelmezni, hogy amennyiben nem kerül sor egyezség útján és önként kötött megállapodásra, a közvetítő egyeztetési javaslatot készíthet, kivéve ha a felek együttesen kérik, hogy ezt ne tegye meg (mivel úgy vélik, hogy a közvetítési eljárásnak véget kell vetniük)?
            
         
      (1)  HL L 136., 3. o.